Jardines del Pedregal

Jardines del Pedregal, eller bare El Pedregal, er et strøk (colonia) sør i Mexico by. Det avgrenses av Avenida San Jerónimo og Ciudad Universitaria i nord, Avenida de los Insurgentes i øst, og Anillo Periférico i sør og i vest. Det dekker et areal på 5,1 km². Innbyggerne tilhører stort sett overklassen, og mye av bebyggelsen består av eneboliger med store hager.

Da området ble utvikla på midten av 1940-tallet, på lavagrunnen i Pedregal de San Ángel, var det sannsynligvis det største byutviklingsprosjektet byen hadde sett. Modernistarkitekten Luis Barragán leda prosjektet.

Mexico by